Urmo Aava
Urmo Aava (sündinud 2. veebruaril 1979 Tallinnas) on endine Eesti autorallisõitja. Ta lõpetas aastal 1997 Kuusalu Keskkooli. Tema kaardilugeja oli Kuldar Sikk. Urmo Aava alustas oma rallikarjääri 1998. aastal. Tema esimeseks võistlusautoks oli Lada Samara. Peale rallikarjääri lõppu on ta olnud Rally Estonia peakorraldaja, 2012–2018 kuulus Eesti Autospordiliidu juhatusse.